**Zăpada umerilor goi**

*Liliana Trif Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Noi suntem absenţi din această poveste

Sau doar invizibili, ascunşi sub ninsori,

Cod roşu de vifor lovește-n ferestre,

La tine-n odaie cresc nuferi. Mă dori,

Mă doare şi Mozart trecându-şi pe clape

Sonate-mbrăcate în straie de vis,

Hai, stinge lumina şi vino aproape,

Citeşte-mi prefaţa. Pe umeri a nins...

E prima zăpadă, strivește-o-ntre buze

Şi spune-mi de gustul acestui păcat

Cerșește-ndurare sau caută scuze,

Iubirea mea albă cu chip de bărbat.

- Ce vifor sălbatic alergă prin pustă,

Acoperă râuri, descalță povești,

Fantasma din vis mă îndeamnă venustă,

S-aștept primăvara cu primele vești.

Mă doare poemul, magnolia doare,

Când degetu-l trece pe clape ușor,

Aprinde lumina, pe alba ninsoare

Ce-ți cade pe umeri să-ți scriu cât mă dor

Poveștile noastre-ngropate-n zăpadă

Și lacătul vremii rămas fără cheie,

Când nuferii toți s-au deschis să te vadă

Iubirea mea albă cu chip de femeie.

Liliana Trif Ioan Grigoraș